બોપલ વિસ્તારમાં આવેલા સ્ટર્લિંગ સિટીના ઇ બ્લોકમાં રઘબીરસિંહ તરલોકસિંહ ડાંગ (ઉ.વ. ૬૪) એમના પરિવાર સાથે રહે છે. સોમવારે રાત્રે ૧૦ વાગ્યે પરિવારજનો જમી-પરવારી સૂઇ ગયાં હતાં. વહેલી સવારના ત્રણ વાગ્યે થલતેજના ગુરુદ્વારા ખાતે રઘબીરસિંહને જવાનું હોવાથી તેઓએ ર-પ૦ કલાકનું એલાર્મ મૂક્યું હતું. ર-પ૦ કલાકે એલાર્મ વાગતાં તેઓ ઊઠી ગયા હતા. ઘરના હોલમાંથી કંઇક ખખડવાનો અવાજ આવતાં તેઓ હોલમાં ગયા હતા. ત્યાં જઇ કોણ છે તેવી બૂમ પાડતાં રૂમના પડદા પાછળ છુપાયેલા ચાર જેટલા અજાણ્યા શખસોએ અચાનક જ હુમલો કર્યો હતો.